Държавен вестник, бр. 107, 2025 г., стр. 167

БРОЙ  107	
Д Ъ Р Ж А В Е Н  В Е С Т Н И К 	
СТР.  167  
вен акт е предвиден в чл. 77 от АПК, която 
разпоредба задължава компетентния орган 
да издаде нормативен административен акт, 
след като обсъди проекта заедно с представе­
ните становища, предложения и възражения. 
Разпоредбата на чл. 80 от АПК препраща 
към специалните изисквания за издаване 
на нормативни административни актове по 
Закона за нормативните актове. В чл. 26, 
ал. 1 от ЗНА са регламентирани основните 
принципи, които следва да бъдат зачитани 
при изработване на проекта – необходимост, 
обоснованост, предвидимост, откритост, съг­
ласуваност, субсидиарност, пропорционалност 
и стабилност. Съгласно ал. 3 на цитираната 
разпоредба преди внасянето на проект на 
нормативен акт за издаване или приемане от 
компетентния орган съставителят на проекта 
го публикува заедно с мотивите, съответно 
доклада, и предварителната оценка на въз­
действието по чл. 20 от ЗНА, като целта е да 
се даде възможност на заинтересованите лица 
да упражнят правото си на участие в произ­
водството по подготовка на актове, засягащи 
техни законни интереси. Съгласно чл. 28, 
ал. 4 от ЗНА проект на нормативен акт, към 
който не са приложени мотиви, съответно 
доклад, отговарящ на изискванията на ал. 2 
и на предварителна оценка на въздействието 
съгласно глава втора, не се обсъжда от ком­
петентния орган.
По делото са приобщени следните до­
казателства: административна преписка по 
приемане на ПУОРОМЕРКМЕ (л. 107 – 
л. 459), съдържаща Постановление № 47 от 
13 март 2024 г., протокол № 6 от заседанието 
на МС на 7.02.2024 г., доклад от министъра 
на здравеопазването, проект на Постановле­
ние на МС за изменение и допълнение на 
ПУОРОМЕРКМЕ, частична предварителна 
оценка на въздействието, становище на ди­
рекция „Модернизация на администрацията“ 
към МС, финансова обосновка, справка за 
отразяване на становищата от междуведом­
ствено съгласуване и становища, справка за 
отразяване на становищата от общественото 
обсъждане и становищата, съобщение до сред­
ствата за масово осведомяване, разпечатка от 
интернет страницата на МЗ за публикуване на 
28.04.2023 г. на проекта на ПМС за изменение 
и допълнение на ПУОРОМЕРКМЕ, разпечатка 
от портала за обществени консултации за пуб­
ликуване на проекта на акта за обществено об­
съждане в периода 28.04.2023 г. –  29.03.2023 г., 
протокол № 9 от заседание на НСТС от 
30 май 2023 г. и др.
Съдът, като прецени събраните доказа­
телства по делото относно спазването на 
процедурата по изработване на нормативни 
актове, нормативно уредена в глава ЗНА, 
установи следното:
Разпоредбата на чл. 26, ал. 2 предвижда, че 
преди внасянето на проект за нормативен акт 
за издаване или приемане от компетентния 
орган съставителят на проекта го публикува 
на интернет страницата на съответната инсти­
туция заедно с мотивите, съответно доклада, 
като на заинтересованите лица се предоставя 
най-малко 14-дневен срок за предложения и 
становища по проекта. Съгласно разпоредба­
та на чл. 26, ал.3, изр. второ от ЗНА, когато 
съставителят на проекта на нормативен акт 
е орган на изпълнителната власт, публикува­
нето за обществено обсъждане се извършва 
на Портала за обществени консултации. В 
тежест на административния орган съгласно 
чл. 170, ал. 1 от АПК е да докаже спазване­
то на законовите изисквания за издаване на 
оспорения акт.
Неоснователни се явяват доводите на ка­
сатора досежно липсата на обществено об­
съждане, респ. неспазване на процедурата при 
приемане на оспорената наредба. По делото 
на л. 505 се съдържа разпечатка, доказваща 
публикуването на проекта на подзаконовия 
нормативен акт на интернет сайта на Портала 
за обществени консултации. При служебна 
проверка на интернет страницата на портала 
/https://www.strategy.bg/PublicConsultations/
View.aspx?lang=bg-BG&ld=7601 се установи, 
че са публикувани проектът на постановле­
нието, доклад на министъра на здравеопаз­
ването, частична оценка на въздействието и 
справка по чл. 26, ал. 5 от ЗНА за отразяване 
на постъпили становища и предложения от 
проведеното обществено обсъждане. Горното 
обосновава извод, че е дадена възможност 
за изразяване на предложения и становища 
по проекта на акта в законоустановения 
30-дневен срок (чл. 26, ал. 4 от ЗНА). Про­
ектът на акта е приет на заседание на МС 
на 7.04.2024 г., което обстоятелство показва, 
че представената възможност за изразяване 
на становища по проекта в срок значително 
надхвърля нормативно установения такъв. 
Постъпили са редица бележки и предложения 
по проекта от заинтересовани страни, вкл. и 
от жалбоподателя, поради което съдът счита, 
че са спазени принципите на обоснованост, 
стабилност, откритост и съгласуваност.
Към проекта на подзаконовия нормативен 
акт е изготвен доклад, в който се съдържат 
мотивите за издаването му. Изискванията за 
съдържание и обоснованост са изчерпателно 
посочени в чл. 28, ал. 2 от ЗНА: 1) причините, 
които налагат приемането на акта; 2) целите,